钦定古今图书集成/明伦汇编/氏族典/第130卷 > 《书家谱石刻后》陈亮
## 钦定古今图书集成/明伦汇编/氏族典/第130卷 > 《书家谱石刻后》陈亮

陈氏得姓所由来甚详，今不复载。自太丘长以来，逵
既渡江，其后中微，霸先用以为陈，历历可考。及唐末、
五代，比于皇朝之初，陈氏散落为民，谱不可系。今断
自我七世祖始，从所逮闻也。自我皇祖，若诸从兄弟，
岁时祭祀，有所谓“军阵”者，次尹儿时不得问，今莫可
质。犹记“湖州尚书”一人，以待博闻者参考。